Minister kla oor swart ekonomiese bemagtiging | Nuus24
Minister kla oor swart ekonomiese bemagtiging
Johannesburg – Veranderings aan die Wet op Breëbasis- Swart Ekonomiese Bemagtiging (BBSEB) word benodig om te verseker dat Suid-Afrika se ekonomie meer inklusief is, het Rob Davies, minister van handel en nywerheid, gesê.“Ons kan nie ‘n doeltreffende ekonomie bestuur wat sy leierskap en entrepreneuriese kapasiteit slegs uit ‘n klein minderheid van die bevolking trek nie,” het hy op ‘n sake-ontbyt deur The New Age gesê.Die voorgestelde wysigings sal onder andere voorsiening maak vir die aanstelling van ‘n kommissaris wat boetes kan uitskryf aan sakeondernemings wat praktyke beoefen om reëls vir bemagtiging te omseil. 'n Gewilde praktyk onder dié maatskappye is die opstel van komplekse kontrakte waarin swart bestuurders by maatskappye betrek word vir die BEE-voordele wat daaruit geput kan word, sonder dat dié bestuurders enige werklike mag in hulle posisies het. “[Pres. Jacob Zuma] het gesê: ‘Waar is die swart nywerheidsreuse?’ en natuurlik het ons een of twee, maar ons wil meer egte rolspelers in die produktiewe ekonomie skep,” het Davies gesê.Volg Nuus24 op Twitter - SAPA
Lees meer oor: ekonomie | swartbemagtigingsmaatskappy VOLGENDE OP NUUS24X